Oma poliitika elluviimiseks kohustus Euroopa Liit suurendama oma abieelarvet 2015.  aastaks 0,7 protsendini rahvamajanduse kogutoodangust (RKT), seejuures on vahe-eesmärk 2010. aastaks 0,56% SKT-st. Pool sellest suurendatud abist suunatakse Saharast lõuna pool asuvatele Aafrika riikidele. Abi tuleb eelistatult suunata vähim arenenud riikidele. Abisummade suuruse kõrval pöörab Euroopa Liit erilist tähelepanu abi tõhususele. Selleks on oluline tagada parem koostöö abi saavate riikidega ja teiste rahastajatega.